#### 1. pielikums

#### IZSOLES NOTEIKUMIEM

#### “Par tiesībām iegūt ekskluzīvas (izņēmuma) tiesības piegādāt tirdzniecības dalībniekiem uzņēmuma produkciju metāloperas “Kurbads. Ķēves dēls” uzveduma laikā, Rīgā, Lucavsalā, 2019. gada 23. augustā”

**NOTEIKUMI**

**tirdzniecībai un tirdzniecības norisei**

**metāloperas “Kurbads. Ķēves dēls” laikā**

**2019. gada 23. augustā, Rīgā, Lucavsalā**

1. **Vispārīgie noteikumi**
	1. Izbraukuma tirdzniecības organizators ir SIA “STORY HUB”, reģ. nr. 40103989603 (turpmāk - Tirdzniecības organizators), atbilstoši šiem noteikumiem (turpmāk – Noteikumi) un to pielikumiem, kā arī, pamatojoties uz 2019. gada 10. jūlijā noslēgtoPakalpojuma līgumu Nr. DIKS-19-1609-lī. Tirdzniecības dalībnieks ir juridiska vai fiziska persona, kas ir tiesīga veikt ielu tirdzniecību un pārdod preces Pasākuma laikā un vietā (turpmāk – Tirdzniecības dalībnieks).
	2. Tirdzniecība norisināsies akcijas “Baltijas ceļš” 30 gadu atceres pasākumā – metāloperas “Kurbads. Ķēves dēls” uzveduma laikā, Rīgā, Lucavsalā, 2019. gada 23. augustā no plkst.18.00 līdz plkst. 24.00 (turpmāk – Pasākums), atbilstoši Pasākuma aprakstam .
	3. Metāloperas “Kurbads. Ķēves dēls” stāsta pamatā ir latviešu tautas pasaka par Kurbadu. Cilvēka griba, pašattīstības ceļš, cīņa ar iekšējiem un ārējiem dēmoniem, iniciācija – šīs tēmas ir pasakas centrā un savu aktualitāti nav zaudējušas arī šodien, īpaši 2019. gadā, kad valsts mērogā tiek likts uzsvars uz šīm vērtībām. “Kurbads. Ķēves dēls” ir 21. gadsimta pasakas interpretācija. Mūzika – grupa “Skyforger”.
	4. Skatītāju pulcēšanās un tirdzniecības sākums no plkst.18.00. Pasākuma programma no plkst.19.00 līdz plkst.24.00. Plānotais pasākuma apmeklētāju skaits – 15 000 cilvēku.
2. **Pieteikumu iesniegšana**
	1. Pieteikties tirdzniecībai var:
		1. juridiskas personas;
		2. fiziskas personas, kuras veic saimniecisko darbību vai saskaņā ar likumu „Par iedzīvotāju ienākumā nodokli” ir reģistrētas kā saimnieciskās darbības veicēji.
	2. Tirdzniecības pretendents pieteikumu tirdzniecībai Pasākumā iesniedz līdz 2019. gada 6. augustam plkst. 17:00. Pieteikumi, kas ir iesniegti pēc minētā termiņa, netiek izskatīti.
	3. Tirdzniecībai var pieteikties tikai elektroniski, aizpildot pieteikuma elektronisko anketu un nosūtot uz e-pasta adresi: uz kurbads@storyhub.lv. Iesniedzot pieteikumu, Tirdzniecības pretendents apliecina savu gatavību piedalīties Pasākumā.
	4. Tirdzniecības pretendents, piesakot dalību tirdzniecībai Pasākumā elektroniski iesniedz šādus dokumentus:
		1. elektroniski aizpildītu anketu ;
		2. iepriekšējās izbraukuma tirdzniecības pieredze - pēdējo divu gadu pasākumu uzskaitījums pēc paša izvēles.

2.5.Tirdzniecības pretendents papildus Noteikumu 2.4. punktā norādītajiem dokumentiem var iesniegt atsauksmes no sadarbības partneriem par dalību izbraukuma tirdzniecībā̄.

2.6.Tirdzniecības organizators izskata tikai tos pieteikumus, kuri ir izpildījuši Noteikumu 2.4. punktu.

1. **Sortimenta ierobežojumi**
	1. Sortimentā ietilpst tikai produkti, kas ir paredzēti patēriņam uz vietas, Pasākuma laikā.
	2. Ieteicamais sortiments:
		1. Baltijas valstu nacionālie ēdieni - reģiona izcelsmes produkti;
		2. karstās uzkodas: karstās sviestmaizes, zupas, saldās un sāļās pankūkas, uzkodas, uzkodu komplekti u.tml.;
		3. dzērieni: ūdens, sulas, gāzēti un negāzēti bezalkoholiski dzērieni, kafija, tēja, kakao, karstās sulas, citi karstie bezalkoholiskie dzērieni u.tml.
	3. Sortimentā nevar tikt iekļauts:
		1. alus un/vai sidrs (izņemot, ja ar Tirdzniecības dalībnieku ir noslēgts īpašs līgums, kas atļauj tirgot šos produktus);
		2. citi alkoholiski dzērieni;
		3. popkorns;
		4. cukurvate;
		5. karstais virpuļkartupelis.
2. **Pieteikuma vērtēšana un līguma noslēgšana**
	1. Tirdzniecības organizators vērtē tikai tos tirdzniecības pretendentus, kas:
		1. iesnieguši pieteikumus atbilstošo Noteikumu 2. punktā noteiktajām prasībām;
		2. pieteiktais sortiments atbilst Noteikumu 3. punktā minētajam ieteicamajam sortimentam vai noteiktajiem ierobežojumiem.
	2. Tirdzniecības organizators tos pieteikumus, kas neatbilst Noteikumu 4.1. noteiktajām prasībām atstāj bez izskatīšanas un tirdzniecības pretendentam nav tiesību apstrīdēt Tirdzniecības organizatora rīcību.
	3. Tirdzniecības organizatoram ir brīvas tiesības izvēlēties atbilstošākos tirdzniecības pretendentus, ņemot vērā Pasākuma formātu un/vai tēmu un tirdzniecības pretendentiem nav tiesību apstrīdēt Tirdzniecības organizatora pieņemtos lēmumus.
	4. Tirdzniecības pretendenti par pieteikumu vērtēšanas rezultātiem tiek informēti elektroniski uz pieteikuma anketā noradīto e-pasta adresi **2019. gada 9. augustā līdz plkst.14.00.**
	5. Tirdzniecības pretendentiem un dalībniekiem nav tiesības pieprasīt Tirdzniecības organizatoram uzrādīt un / vai komentēt vērtēšanas rezultātus.
	6. Tirdzniecības organizators paraksta līgumus ar izvēlēto Tirdzniecības dalībnieku un piešķir tam tirdzniecības vietu. Katra Tirdzniecības dalībnieka precīza tirdzniecības vieta tiek noradīta un saskaņotā līguma parakstīšanas laikā. Tirdzniecības organizatora lēmumi attiecībā̄ uz tirdzniecības vietu izkārtojumu ir galīgi un nav apstrīdami.
	7. Tirdzniecības līgumu parakstīšana notiek Rīgā, Ūdens ielā 23k13-12  no 2019. gada 12. līdz13. augusta no plkst. 10.00 līdz plkst. 17.00, pusēm iepriekš saskaņojot parakstīšanas laiku .
3. **Tirdzniecības vietas cena un samaksas kārtība**
	1. Tirdzniecības vietas cena ir EUR 484,00, ieskaitot Pievienotās vērtības nodokli.
	2. Tirdzniecības vietas cenā ietilpst:
		1. tirdzniecības vieta (5m x 5m);
		2. servisa zona aiz tirdzniecības vietas (5m x5m);
		3. auto caurlaide 1 gab. montāžas un demontāžas periodam, iebraukšanai Pasākuma teritorijā;
		4. elektrības pieslēgums līdz 5kW, Tirdzniecības dalībniekam nepieciešams pašam nodrošināt elektrības pagarinātāju 25 m .
	3. Papildus izmaksas:
		1. katrs papildus strāvas kW izmaksā EUR 20,00 (divdesmit *euro*) , ieskaitot Pievienotās vērtības nodokli;
		2. katrs papildu tirdzniecības zonas metrs izmaksā EUR 121,00 (viens simts divdesmit viens *euro* ), ieskaitot Pievienotās vērtības nodokli.
	4. Par nepieciešamajiem papildus pakalpojumiem, kas minēti 5.3. punktā, Tirdzniecības dalībnieks norāda elektroniskajā pieteikuma anketā.
	5. Pēc līguma parakstīšanas par tirdzniecības vietas nodrošināšanu Pasākumā Tirdzniecības organizators izsniedz Tirdzniecības dalībniekam rēķinu. Samaksa tiek uzskatīta par veiktu noteiktajā termiņā, ja tā ir ieskaitīta Tirdzniecības organizatora bankas kontā līdz **2019. gada 19. augusta  plkst.12.00**.
	6. Ja Tirdzniecības vietas maksa netiek saņemta Noteikumu 5.5. punktā noteiktajā kārtībā, tad Tirdzniecības dalībnieks zaudē tiesības piedalīties tirdzniecībā Pasākumā un Tirdzniecības organizators ir tiesīgs piešķirt tirdzniecības dalībnieka vietu nākamajam tirdzniecības pretendentam, atbilstoši vērtējumam.
4. **Tirdzniecības vietumontāžas, tirdzniecības un demontāžas laika plāns**
	1. Tirdzniecības vietu montāža: 23.08.2019. no plkst. 09.00 līdz plkst. 16.00. Līdz plkst. 16.45 tirdzniecības dalībniekiem savas automašīnām jāizbrauc no Pasākuma teritorijas.
	2. Tirdzniecība: 23.08.2019. no plkst. 18.00 līdz 24.08.2019 plkst. 01.00. Šajā̄ laikā transportam atrasties teritorijā ir kategoriski aizliegts.
	3. Demontāža: 24.08.2019. no plkst. 01.00 līdz plkst. 04.00.
	4. Elektrības pieslēgums tiek nodrošināts no 23.08.2019. plkst.15.00 līdz 24.08.2019. plkst.01.00.
	5. Tirdzniecības dalībnieks nav tiesīgs uzsākt tirdzniecības vietu demontāžu pirms Pasākuma beigām.
5. **Tirdzniecības organizatora un tirdzniecības dalībnieka pienākumi**
	1. Tirdzniecības organizatora pienākumi:
		1. nodrošināt Tirdzniecības dalībniekus ar tirdzniecības vietu atbilstoši pušu starpā noslēgtajam līgumam;
		2. nodrošināt elektrības pieslēgumu atbilstoši Noteikumu 7.4. punktam;
		3. izsniegt tirdzniecības dalībniekam vienu autotransporta caurlaidi iebraukšanai Pasākuma teritorijā atbilstoši Noteikumu 7. punktā noteiktajai kārtībai.
	2. Tirdzniecības organizatora tiesības:
		1. liegt tirdzniecības dalībniekam tiesības piedalīties tirdzniecībā Pasākumā, ja Tirdzniecības dalībnieks nav ievērojis šos Noteikumus, pušu starpā noslēgto līgumu vai attiecīgos normatīvos aktus un/vai anulēt iebraukšanas atļauju Pasākumā;
		2. veikt Tirdzniecības dalībnieku pārbaudi un kontrolēt, vai Tirdzniecības dalībnieks izpilda šos Noteikumus un/vai Tirdzniecības organizatora un Tirdzniecības dalībnieka starpā noslēgtā līguma, kā arī citu normatīvo aktu izpildi;
		3. ja pārbaudes laikā tirdzniecības vietā nav sastopama atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Tirdzniecības dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Tirdzniecības organizatoram ir tiesības pieprasīt nekavējoties novērst pārkāpumu;
		4. piemērot soda naudu Tirdzniecības dalībniekiem atbilstoši šiem noteikumiem.
	3. Tirdzniecības dalībnieka pienākumi:
		1. nodrošināt tirdzniecībai nepieciešamo aprīkojumu - teltis, letes, plauktus un citu tirdzniecībai nepieciešamo aprīkojumu, kura izmaksas sedz pats Tirdzniecības dalībnieks;
		2. nodrošināt visu tirdzniecības laiku Pasākumā visa iesniegtā sortimenta pieejamību;
		3. nodrošināt, ka visu Pasākuma laiku ir pieejama par tirdzniecību atbildīgā persona;
		4. nodrošināt regulāru atkritumu savākšanu tirdzniecības vietā, t.sk. arī no Pasākuma apmeklētajiem paredzētajiem galdiem un teritorijas pie galdiem atbilstoši Tirdzniecības organizatora norādījumiem;
		5. nodrošināt, lai pie katras tirdzniecības vietas redzamā vietā būtu izvietoti šādi dokumenti:
			1. tirdzniecības atļaujas kopija (Tirdzniecības dalībniekam izsniedz Tirdzniecības organizators);
			2. reģistrācijas apliecības kopija (ja tāda pieejama drukātā veidā);
			3. citus dokumentus, kas nepieciešami, veicot pārtikas produktu tirdzniecību.
		6. ievērot pārtikas produktu mazumtirdzniecības noteikumus un citus tirdzniecību reglamentējošos normatīvos aktus, kā arī atsevišķu preču aprites, izplatīšanas, publiskas demonstrēšanas vai reklamēšanas kartību, kas noteikta normatīvajos aktos. Katrs tirdzniecības dalībnieks ir atbildīgs par normatīvo aktu prasību izpildi;
		7. nodrošināt, ka tirdzniecības dalībniekam pēc administrējošo un kontrolējošo iestāžu pieprasījumā ir nekavējoties pieejamas visas nepieciešamās tirdzniecības atļaujas;
		8. nodrošināt šādas drošības prasības:
			1. ēdienu gatavot no Pasākuma apmeklētājiem norobežotās vietās;
			2. tirgot dzērienus tikai izlejamā veidā - neizsniegt dzērienus stikla pudelēs un skārda bundžās, nodrošinot dzēriena izsniegšanu tikai plastmasas un/vai papīra glāzēs.
			3. lietot tikai vienreizējās lietošanas traukus;
			4. aprīkot izbraukuma tirdzniecības vietu atbilstoši ugunsdrošības noteikumiem;
			5. atbilstoši normatīvajiem aktiem, turēt tirdzniecības vietā lietošanas kartībā esošu ugunsdzēšamo aparātu;
			6. avārijas situācijas gadījumā nekavējoties informēt par to Tirdzniecības organizatoru vai tā pārstāvi, kā arī organizācijas, kas nodrošina attiecīgu komunikāciju apkalpošanu, veikt neatliekamus pasākumus avārijas likvidēšanai un/ vai to seku likvidēšanai.
	4. Tirdzniecības dalībniekam ir aizliegts:
		1. tirdzniecības vietās izvietot jebkādus reklāmas un/vai marketingā materiālus bez Tirdzniecības organizatora rakstiskas saskaņošanas;
		2. izmantot degvielas strāvas ģeneratorus. Ir atļauta strāvas akumulatoru lietošana;
		3. atskaņot mūziku.
6. **Citi noteikumi**
	1. Tirdzniecības dalībnieks nes pilnu atbildību par visu normatīvo aktu prasību izpildi, kas tam ir saistoši, veicot pārtikas produktu tirdzniecību publiskā vietā, tostarp Tirdzniecības dalībnieks ir atbildīgs par darba drošības ievērošanu. Tirdzniecības organizators neatbild par šo prasību izpildi.
	2. Parakstot līgumu ar Tirdzniecības organizatoru, Tirdzniecības dalībnieks apliecina, ka ar Noteikumiem ir iepazinies un tiem piekrīt. Tirdzniecības organizatora lēmumi attiecibā̄ uz tirdzniecības vietu izkārtojumu ir galīgi un nav apstrīdami. Tirdzniecības organizators ir tiesības izdarīt korekcijas tirdzniecības vietu izvietojuma plānā arī pēc līguma parakstīšanas.
	3. Ja Tirdzniecības dalībnieks atsauc pieteikumu dalībai Pasākumā bez attaisnojoša iemesla vai Tirdzniecības dalībnieks neierodas uz Pasākumu par to iepriekš nebrīdinot Tirdzniecības organizatoru, tad Tirdzniecības organizatoram ir tiesības izmantot pieteikto tirdzniecības vietu pēc saviem ieskatiem, kā arī neatmaksā Tirdzniecības Dalībniekam iemaksāto dalības maksu.
	4. Ja Tirdzniecības dalībnieks neizpilda savus pienākumus, saskaņā ar Noteikumiem tiek noteikta soda nauda EUR 200,00 (divi simti *euro*, 00 centi) apmērā par katra punkta pārkāpumu. Ja pārkāpums netiek novērsts, vai tiek izdarīts atkārtoti, Tirdzniecības organizatoram ir tiesības vienpusēji sastādīt pārkāpuma konstatācijas aktu, pārtraukt Tirdzniecības dalībnieka dalību Pasākumā pirms tā beigām un nākamajos rīkotajos pasākumos atteikt dalību šim dalībniekam.
7. **Tirdzniecības organizatora kontakti.**
	1. Tirdzniecības organizatora kontakti: tālrunis 28373546‬ (darba dienās no plkst. 10.00 līdz 17.00), e-pasts: kurbads@storyhub.lv .